Deg yiwen n usarag ucrik n tɣemsa ay tga d uselway n Tegduda, Mass Abdelmadjid Tbeboune deffir yidiwenniyen ay tga yid-s deg tselwit n tegduda, twekked-d Massa Sahle-Work Zewde dakken « isali n urẓam n yizirig agennan gar Zzayer Tamaneɣt d Addis Abeba d asurif ameqqran deg ubrid n useḍru n wuggumen-nneɣ ucriken ay werɛad wwiḍen ɣer uswir wuɣur uklalen ad awḍen ».
Tenna-d dakken adiwenni-nnes d uselway Tebboune d win « ay d-yewwin abaɣur », am wakken ay d-terna dakken tirzi-nnes ɣef Zzayer « tesskanay-d assaɣen icerken snat-a n tmura yernu deg snat ttmahalent i lmend n usmal-nsent ».
I lmend n waya, txebber-d dakken ad d-tili Tesmilt Tucrikt tis 5 gar snat-a n tmura deg Ctembeṛ ay d-itteddun deg Addis Abeba.
Massa Sahle-Work Zewde tessenfali-d tumert-nnes imi ay d-terza ɣef Zzayer yellan d tamurt yesɛan azal meqqren ama i tmura tifriqiyin, ama i yiɣerfan-nnes, am wakken ay d-terna dakken Tagrawla Tazzayrit « d tadyant tamezruyant taxatart yernu d tasurfant deg umennuɣ n yiɣerfan yettwashersen i lmend n ulelli-nsen ».
kab_Latn kab_Latn kab_Latn kab_Latn